El BCA, amb els cinc sentits posats - El Periòdic d'Andorra\n33 Jugada d’atac de David Navarro en el partit contra l’Unicaja de Màlaga. | Emilio Prenas\nHi ha antecedents que fan mal i que no es volen repetir per evitar reviure la sensació. El BC MoraBanc Andorra rep avui (21.00 hores) al RETAbet.es GBC, un equip que arriba amb totes les necessitats després de perdre tots els partits disputats aquesta temporada. I la intenció és que segueixi una semana més amb aquesta ratxa tant negativa.\nLes apostes estan a favor que els locals s’imposaran, per la dinàmica que porten els donostiarres. Però de confiances l’entrenador del MoraBanc, Joan Peñarroya, no en vol ni una. «És un partit que afrontem amb molt de respecte, hem de pensar en nosaltres. Serà difícil», assegura el tècnic. La temporada passada, precisament amb els guipuscoans, semblava que la victòria no es podia escapar del poliesportiu d’Andorra, però finalment aquesta se’n va anar de forma molt clara cap a Sant Sebastià. Setmanes enrera també semblava que l’ICL Manresa marxaria del Principat amb una derrota i lluny d’això va emportar-se el triomf cap el Bages. «Aquests partits que tothom diu que hem de guanyar són els més difícils», recorda.\nSerà un matx en el que s’haurà de treballar en tots els aspectes. «Hem de tenir capacitat de patir i quan vinguin els mals moments comptarem amb el públic» per tirar el partit endavant. I per tenir opcions de victòria, «hem de trobar l’equilibri i fer un joc coral que posi en dificultat al rival». Els sistemes han de funcionar, igual que l’actitud, perquè «si no estem bé patirem. A l’equip li demano que estem junts i guanyar, si cal, a l’última jugada».\nA la plantilla encara es té ben present el matx que els va enfrontar el curs passat amb els bascos. «Recordo el partit de la temporada anterior i podria dir que encara tinc més ganes de guanyar», subratlla el base del MoraBanc, Thomas Schreiner. Per l’austríac aquest és «un partit difícil i tenim molt clar que juguem contra un bon equip», que no està passant pel seu millor moment però que sortirà a competir en el millor de les seves aptituds, com tots: «En aquesta lliga has de donar la teva millor versió per poder guanyar. No hi ha partits fàcils».\nEstrena de Fisac / L’horrible ratxa de vuit derrotes i cap victòria va portar aquesta setmana a la directiva guipuscoana a prescindir dels serveis de Jaume Ponsrarnau i incorporar com a entrenador a Porfirio Fisac, que estava dirigint al Quesos Cerrato Palència, el líder de la LEB Or. Aquesta és la primera vegada en la història del club basc que canvia de tècnic amb la temporada ja començada. De cara l’enfrontament d’avui el nou preparador va posar sobre avís als seus jugadors de quin ha de ser el tarannà: «Si algun d’ells en el viatge a Andorra creu que perdrem, que es quedi a Guipúscoa». Vol ser un element motivador per tractar de canviar la tendència que s’arrossega des de la primera jornada. «És moment de mirar-nos a nosaltres mateixos. Clar que importa el calendari, però ara mateix tenim una necessitat i està a casa, canviar el que tenim a casa, i és en el que més m’estic fixant» per sortir de la situació i poder continuar a la categoria, per a que «aquest club estigui on li correspon per estament, per ciutat, per afició, que no és un altre lloc que la Lliga Endesa». Si els donostiarres no guanyen seran el primer equip ACB que enllaça 9 derrotes consecutives.


Perpinyà se suma a la mobilització contra el racisme i la violència policial a l'Estat francès - directa.cat\nLa marxa antiracista programada per demà diumenge, 19 de març, a Perpinyà, és l’aposta de les organitzacions d’esquerres nord-catalanes en termes de lluita contra el racisme i la violència policíaca i per l’acollida de les refugiades. La mobilització és un reflex també de les manifestacions d’aquests darrers dies a la regió parisenca, arran del cas la violació del jove d’origen africà Théo per part d’un grup de policies a Aulnay-sous-Bois. En un context de repressió sindical i als moviments socials (en el marc del projecte de reforma laboral), la situació conflictiva entre la policia i les poblacions que aquesta hauria de protegir s’està agreujant.\nSi la policia va guanyar una certa simpatia popular després dels atemptats del mes de novembre del 2015 a París, actualment està al centre de les protestes. L’estat d’urgència atorga més llibertat a les forces de l’ordre i, al mes de febrer l’Assemblea va flexibilitzar el marc legal d’autodefensa dels cossos policials. Les derives s’han multiplicat i en sis mesos dos casos de violència policíaca han tingut molt de ressò: Adama Traoré mort mentre es trobava sota custòdia policial a Beaumont-sur-Oise el juliol passat, i Théo, violat durant un control.\nEn molts barris o pobles nord-catalans floreixen cartells de “Voisins Vigilants” (veïns vigilants), iniciativa de “participació ciutadana” en termes de seguretat, impulsada pel govern estatal\nEl clima actual delator s’escampa més enllà de les forces de l’ordre ja que, en plena campanya per les eleccions presidencials, la líder de l’extrema dreta, Marine Le Pen, i el seu projecte autoritari i xenòfob estan en bona posició per governar l’Estat (segons el sondeig BVA del 10 de març, el 26% de les electores afirmen que votaran per la candidatura del Front National). En aquest clima, floreixen en molts barris o pobles nord-catalans cartells de “Voisins Vigilants” (veïns vigilants), iniciativa de “participació ciutadana” en termes de seguretat, impulsada pel govern estatal. La idea és posar en relació la policia amb la gent dels barris per poder denunciar actituds o actes suposadament criminals i respondre a la delinqüència afavorint la malfiança i el control entre veïns.\nLes poblacions més fràgils, víctimes preferents de la policia\nThéo i Adama tenien punts en comú: vivien en un barri popular i eren de pell negra. El dijous 9 de febrer, un policia sindicalista creà una forta polèmica utilitzant el mot “bamboula” (insult racista) per referir-se a l’afer del Théo.\nL’estat d’urgència atorga més llibertat a les forces de l’ordre i, al mes de febrer l’Assemblea va flexibilitzar el marc legal d’autodefensa dels cossos policials |Frederic Legrand\nPitjor encara, als mitjans de comunicació es multipliquen els comentaris escèptics de cara a aquest afer, com si no existissin els controls a la fàcies (el fet que el color de la pell sigui condicionant per a realitzar un control). En període electoral, només el candidat socialista s’ha posicionat obertament per denunciar aquests controls i reduir-los. Les primeres víctimes d’aquestes violències són les poblacions més fràgils, fet que es demostra amb el tractament als Sense Papers per als quals s’intensifiquen els controls i les expulsions de famílies.\nMobilitzar més enllà de les fronteres estatals\nLa manifestació de Perpinyà no només comptarà amb la militància nord-catalana sinó que també s’hi espera un contingent de solidaritat des del sud dels Pirineus. Hi han anunciat la participació membres del sindicat de venedors ambulants de Barcelona, i a més, la CUP Nacional ha llançat una crida a manifestar-se a Perpinyà i s’hi espera la presència del regidor de la CUP-Capgirem Barcelona Josep Garganté i de la diputada al Parlament de Catalunya Mireia Vehí. “Ens va impactar molt la campanya Volem Acollir i la manifestació del 18 de febrer passat a Barcelona. Aquí ens costa parlar d’acollida de refugiats. El fet que vinguin gent del Principat ens fa molta il·lusió i ens mostra que no sem aïllats, que tenim xarxes per mobilitzar més enllà del nostre territori” explica Laurent, militant del Comitè de Suport als Sense Papers nord-català. “Tenir el suport de gent del Principat en les nostres lluites esdevé cada cop més freqüent. Ho veiem amb la vaga dels carters de Ribesaltes i amb tema dels refugiats. Això ens dóna més força però també més impacte. Sabem que els poders locals es fixen en aquests detalls i no els hi agrada gens que s’escampin les lluites d’aquí”.\n« ‘Ser o no ser’: entre Gordios i Alexandre\n“La definició de terrorisme de l’actual llei tunisiana té el risc que empenyi molts joves a la violència” »


Construeix el teu ordinador amb Kano - Petits Enginyers\n17 de juliol de 2017 by Judith Romero\tin category Programació\ttagged as programació\twith 0 and 0\nHome > El Blog dels Petits Enginyers > Programació > Construeix el teu ordinador amb Kano\nLa tecnologia resulta molt atraient per als nens i, en canvi, els adults amb prou feines entenen el funcionament intern d’eines com ordinadors que fem servir dia rere dia. Comprar un ordinador perquè els petits aprenguin a programar és una bona opció, però deixar que construeixin un amb les seves pròpies mans amb Kano els aportarà més habilitats per al futur.\nKano és la creació d’uns dissenyadors que volien fer realitat el desig del seu nebot de 9 anys: construir un ordinador amb peces Lego. Té un cost de 200 dòlars y només cal treure’l de la caixa per trobar-se un puzle gegant que, muntat pas a pas, permet una infinitat de possibilitats.\nAprendre codi amb Kano converteix en una aventura qüestions com fer funcionar la pantalla de l’ordinador o fer sonar els seus altaveus. Aquest kit, pensat per a nens majors de 6 anys, inclou un manual amb el qual introduir-se al món de la programació. Es complementa amb les unitats incloses a la seva pàgina web, que s’actualitza amb reptes setmanals.\nDissenyar flors, fractals i obres d’art. Programar jocs clàssics com el Pong o l’Snake i descarregar-se milers d’aplicacions de codi obert que ajudin a millorar les seves habilitats de programació. Una placa Raspberry Pi 3 serà el cervell de l’ordinador i complirà amb les seves funcions de càlcul. Després, un teclat sense fils amb ratolí tàctil permetrà als nens escriure les seves primeres línies. Això sí, per construir un Kano i entendre el seu manual convé dominar l’anglès.\nUna opció més econòmica per als qui no vulguin adquirir un altre ordinador és el nou Pixel Kit de Kano, a la venda per 80 dòlars. Aquesta placa composta per leds permet crear dibuixos amb llum, i els nens poden programar els seus colors i moviments. Fins i tot pot connectar-se a un altaveu per encendre i apagar les seves bombetes al ritme de la música. Els seus 16 milions de colors despertaran l’interès per la programació dels més petits.


L’hotel A Casa Canut Hotel Gastronòmic, de 5 estrelles, és un referent de la cuina al país.\nL’hotel és un modern establiment situat al centre d’Escaldes-Engordany.\nA 100 metres del centre de negocis d'Andorra la Vella. Solàrium amb vista a la muntanya i instal·lacions amb espais per al benestar\nL'hotel Andorra Palace de categoria 3 estrelles ofereix un total de 59 habitacions àmplies amb TV via satèl·lit de pantalla plana.\nCinc estrelles per a aquest allotjament que disposa dels millors serveis de benestar. A Andorra la Vella, al costat del centre comercial Pyrénées


L'experiència del Botànic 'guia' el programa de govern PSOE-UP | Valencia Extra\nL’acord sobre la futura coalició per al Govern Central recull mesures ja aplicades o en redacció en la Generalitat Valenciana\nAhir a la vesprada el PSOE i Unides Podem, que la setmana que ve formaran el primer Govern de coalició de la història de l’Estat, van presentar davant els mitjans el que serà la base del seu programa de govern conjunt. Un document extens, d’11 punts dividits en 50 pàgines, que recull qüestions controvertides com augmentar els impostos a les rendes altes. També altres qüestions de caràcter social, com l’accessibilitat universal, l’accés al sistema públic de salut o reconéixer la “diversitat familiar”… Unes mesures que ja es reconeixen en l’actualitat valenciana, entre les ja aplicades i les que estan en redacció per part de les diferents Conselleries.\nDes dels partits del Botànic se celebra, des de dimarts passat, la investidura de Pedro Sánchez i les mesures que, des de PSOE i UP, han promés aplicar. Unes “bones notes“, segons han assenyalat des del PSPV, sonen per a la Comunitat Valenciana. Compromís també ho valora positivament, però reclama que “es complisca” amb els acords -com el document signat amb Joan Baldoví per al vot positiu-. També Unides Podem, des del territori valencià, que veu el futur executiu com una manera d'”avançar cap a un nou país“. La veritat és que, ja en funcions, el Govern de Sánchez havia mostrat més complicitat amb el Botànic que els anteriors del PP, i el seu nou model de govern de coalició és, en certa manera, un reflex de què ocorre en la Comunitat Valenciana.\nAixí, com a continuïtat d’aquest reflex, poden veure’s ‘notes valencianes‘ en l’acord presentat. En el punt 5.3, es parla de “reconeixement i protecció de la diversitat familiar”, amb la creació d’una Llei que “responga i protegisca les diferents estructures familiars”. Es tracta d’una norma que, precisament, la Conselleria d’Igualtat i Polítiques Inclusives, amb Mònica Oltra al capdavant, va anunciar i pretén impulsar aquest mateix any.\nTambé es recull en el document diferents punts que estaran recollides en la futura Llei Valenciana d’Accessibilitat Universal. Es reflecteix a “assegurar la igualtat d’oportunitats per a l’accés a l’educació universitària”, o la digitalització de diferents àmbits de l’Administració que facilite la plena “accessibilitat” des de qualsevol lloc i a persones amb diversitat funcional.\nTant el Botànic com governs locals, com el de València, van iniciar l’anterior legislatura un procés per a “universalitzar” l’educació pública i gratuïta de 0 a 3 anys. En el cas del Cap i Casal, això s’està realitzant mitjançant les Escoletes Municipals, a les quals no es renoven els concerts. Des de la Generalitat, es dóna suport als municipis que vulguen generar aquesta xarxa alhora que, amb la construcció de noves escoles a través d’Edificant, es contempla l’espai dedicat per a aquest primer cicle. Així, això també es troba en l’acord: en el punt 2.2.22 es parla de la “universalització de l’accés a l’Educació Infantil 0-3 anys a través de la xarxa pública en igualtat de condicions”.\nFins i tot en l’àmbit de la migració sembla haver-hi una consonància entre el govern valencià i el futur Central. Ara mateix està en redacció l’Estratègia Valenciana de Migracions, que cerca, entre altres coses, la “plena inclusió de les persones migrants”, així com respectar els seus drets. Una cosa que també pot llegir-se en el punt 11.4, sobre “promoure una política europea d’immigració justa i solidària“.\nDes de les formacions valencianes esperen, també, que l’esment al canvi del Sistema de Finançament Autonòmic, sobre el qual plasmen aprovaran “un nou sistema” que “resolga les manques, asimetries i ambigüitats“. El conseller d’Hisenda, Vicent Soler, espera que en abordar aquesta històrica reivindicació valenciana es tracte també la “compensació” del deute històric que l’infrafinançament ha generat.\nIntersindical adverteix que no "tolerarà" retards en la Llei de Funció Pública i en l'aplicació del requisit


Destaquem: Nous ajuts PERIS, novetats a Oryzon i Almirall, èxits de ‘crowdfunding’ i avenços en oncologia, resistència antibiòtica i cèl·lules mare | Biocat\nHome > Actualitat > Notícies > Destaquem: Nous ajuts PERIS, novetats a Oryzon i Almirall, èxits de ‘crowdfunding’ i avenços en oncologia, resistència antibiòtica i cèl·lules mare\nDestaquem: Nous ajuts PERIS, novetats a Oryzon i Almirall, èxits de ‘crowdfunding’ i avenços en oncologia, resistència antibiòtica i cèl·lules mare\nEl parèntesi estiuenc ha reduït l’activitat empresarial i de recerca però ha deixat alguns titulars que han amenitzat les vacances del sector\nBones i no tan bones notícies entre les empreses cotitzades, inversions empresarials, convocatòries d’ajuts, noves unitats de recerca hospitalària, descobriments d’impacte: si te les vas perdre, ara tens l’oportunitat de recordar les darreres novetats de la BioRegió.\nAlmirall va revisar a la baixa les previsions per al 2017 i va tancar el primer semestre amb unes pèrdues de 73 milions d'euros. En aquest context, el conseller delegat Eduardo Sanchiz va renunciar al càrrec i ha estat rellevat per Peter Guenter, procedent de Sanofi, pocs dies després que la companyia també nomenés Ron Menezes com a primer executiu per al negoci dermatològic dels Estats Units.\nUna altra cotitzada que ha tingut els seus inversors molt pendents és Oryzon. Després de la caiguda en Borsa pel fi del seu acord amb Roche, la companyia liderada per Carlos Buesa va donar una bona notícia als seus inversors a finals de juliol al presentar avenços en el seu fàrmac ORY2001 per a malalties neurodegeneratives.\nEn un altre parquet, el del Mercat Alternatiu Borsari, Inkemia ha adquirit Otec Riera i el laboratori Micro-Bios amb l’objectiu d’ampliar la seva gama de serveis i generar sinèrgies. L’operació ha tingut per l’empresa catalana l un cost inicial d’1 milió d’euros, i una variable de 0,5 milions d’euros condicionada a la continuïtat dels principals directius i als resultats dels tres propers exercicis.\nDevicare durà a terme un estudi en pacients per avaluar els efectes de la teobromina, una substància que actua com a inhibidora de la cristal·lització de l’àcid úric en l’orina i que incorporarà una línia de suplements alimenticis. L’empresa ha anunciat també un acord amb l’Asociación de Clínicas y Entidades sin Internamiento de la Comunidad de Madrid per millorar la gestió dels pacients crònics.\nEn el capítol d’inversions, ZeClinics ha fet un exit parcial amb alguns dels seus inversors, que deixen l’empresa recuperant el doble de la inversió inicial dos anys després de la seva primera campanya de crowdfunding. Per la seva banda Vytrus Biotech, spin-off de la Universitat de Barcelona especialitzada en la tecnologia de cèl·lules mare vegetals, ja ha aconseguit més del 75% d’una ronda de crowdfunding de mig milió d’euros oberta fins al 31 d’octubre a la plataforma Capital Cell.\nLa recerca no descansa\nDurant el mes d’agost, Salut va obrir la convocatòria de subvencions per a la recerca en salut en el marc de la segona convocatòria PERIS per al període 2018-2020, amb un pressupost de 9,53 milions d’euros. Els ajuts es poden demanar fins al proper 30 de setembre.\nEls hospitals catalans continuen impulsant la recerca. L’Hospital Universitari de Bellvitge ha creat un Grup de Treball de Malalties Minoritàries. L’hospital, que actualment atén més de 3.000 malalts afectats per unes 200 malalties minoritàries diferents, es vol consolidar com a referent assistencial i de recerca amb aquest nou grup que inclou professionals de diferents serveis com pneumologia, nefrologia, cardiologia, neurologia, oftalmologia, endocrinologia o medicina interna.\nPer la seva part, l'Hospital del Mar de Barcelona ha creat una unitat contra el càncer cutani per tal de reforçar el tractament i l'atenció dels pacients més greus. A més de l'assistència als malalts, a la unitat també s'hi desenvoluparan projectes de recerca en pacients amb melanoma i assajos clínics de nous fàrmacs. Un altre dels objectius és promoure la creació de nous grups de treball de recerca.\nEn l’apartat de nombres propis Josep Baselga, director mèdic del Memorial Sloan Kettering Cancer Center de Nova York, ha estat distingit amb el premi ESMO a la trajectòria professional que atorga la Societat Europea d'Oncologia Mèdica. D’altra banda el Govern va lliurar les distincions ICREA Acadèmia a 15 investigadors del sistema universitari català, incloent-hi 3 de l’àmbit de les ciències de la vida.\nDescobriments ‘made in Barcelona’\nLa principal causa del càncer són els canvis en l’ADN de les nostres cèl·lules que acumulem al llarg de la nostra vida, i no tant els què hem heretat: així ho conclouen Fran Supek (IRB Barcelona) i Ben Lehner (CRG), que han identificat un dels mecanismes importants que causa aquestes mutacions i han vist que es tracta d’un seguit d’errors que introdueix el ‘corrector’ de l’ADN, un mecanisme que repara els danys en el nostre genoma.\nInvestigadors de l’IRB Barcelona, en col·laboració amb el Centro de Investigaciones Biológicas (CIB-CSIC) de Madrid, han identificat la peça que permet a un tipus de bacteri letal propagar la resistència als antibiòtics. Es tracta del bacteri Staphylococcus aureus, una amenaça letal en hospitals d’arreu del món, que només a Estats Units mata cada any 11.300 persones per infeccions resistents als antibiòtics.\nL’IRB està també darrere d’un estudi publicat a Cell que desmunta la teoria que amb el temps les cèl·lules mare deixaven de saber si era de dia o de nit (perdien el ritme circadià) i aquesta pèrdua promovia l'envelliment. L’estudi –resumit en aquest vídeo divulgatiu- mostra que, amb l'edat, les cèl·lules mare propicien més envelliment per un canvi en les seves funcions rítmiques. Una dieta baixa en calories retarda aquest canvi i alenteix l'envelliment.\nD’altra banda, el primer èxit de l’edició genètica en embrions humans -una investigació internacional publicada a Nature- ha augmentat les probabilitats que es modifiquin els gens dels embrions per protegir els nadons de malalties hereditàries i ha rellançat el debat ètic a la comunitat científica, també a casa nostra.


20/05/2021 - 17:00h\nSerà aquest dissabte i anirà a càrrec d’Anna Pou, historiadora de l’art amb una àmplia experiència en l’àmbit de la divulgació i la docència\nEl Centre Municipal de Cultura de la Bisbal del Penedès acollirà una xerrada sobre el pintor i escultor Salvador Dalí, un dels principals representants del surrealisme, el proper dissabte 22 de maig a les 18h.\nLa conferència anirà a càrrec d’Anna Pou van den Bossche, historiadora de l’art amb una àmplia experiència professional en el món de la divulgació i actualitat en l’àmbit de l’art. És la presentadora de la secció d’art del programa ÀRTIC (Betevé) des de l’any 2014 i treballa en el disseny de continguts del programa TOT ART de la mateixa cadena.\nA més, ha estat responsable de la creació dels continguts artístics del programa THIS IS ART de Brutal Media Produccions i és col·laboradora regular a Catalunya Ràdio (Estat de Gràcia) i a RAC1 (Versió RAC1) com a especialista en temes artístics. A més té una dilatada experiència com a docent i investigadora i, des de l’any 2019, és directora artística del Centre d’Arts Digitals IDEAL, sent la curadora de la primera exposició dedicada a Monet.


‘Experta’ en falsificar receptes i usar targetes d’altri detinguda per quart cop en poc més d’un any - Altaveu el diari digital d'Andorra\n‘Experta’ en falsificar receptes i usar targetes d’altri detinguda per quart cop en poc més d’un any\nLa policia torna a arrestar la professional sanitària que es va passar el mes de juliol a la presó després d’enredar un conegut i estafar quatre hotels del país\n13/09/2021 (10:23 CET)\nLa dona falsifica receptes de psicòtrops. ARXIU\nDel juny del 2020 al setembre del 2021 ha estat detinguda en quatre ocasions. Dos cops per falsificar receptes de fàrmacs psicòtrops i dos més per usar targetes de crèdit de coneguts als quals enreda o els pren el document. Després de passar-se tot el mes de juliol empresonada per un d’aquests episodis, aquest divendres, aquesta dona de 34 anys va tornar a ser arrestada per falsificar receptes.\nLes detencions no l’apaivaguen, malgrat que aquest darrer arrest és producte d’una denúncia que s’hauria produït el mes de maig. Justament, el fet que la detenció hagi estat duta a terme força mesos més tard de la comissió del delicte i que pel mig hagi passat per la presó, hauria fet que en aquesta ocasió s’hagi estalviat de tornar a la Comella. Perquè, segons les diverses fonts consultades, la dona hauria estat condemnada per la via ràpida i alliberada posteriorment.\nEs tracta d’una persona que sol treballar en l’àmbit sanitari i que, producte d’això, segons les fonts, tindria un cert accés a documentació relativa a fàrmacs que falsifica. El primer arrest que se sàpiga, justament, va ser el juny de l’any passat per falsificar receptes relatives a productes psicòtrops. Ara seria més o menys el mateix cas. Pel mig, les dues detencions relatives a l’ús de targetes de crèdit de tercers.\nLa dona empresonada per usar la targeta d’un tercer ja havia estat detinguda per falsificar receptes\nEl primer cop, va pispar la targeta a una companya de feina en un lloc on feia tres o quatre dies que havia aterrat. Se la va condemnar i, sobretot, se la va fer fora del departament d’Immigració, on havia començat a treballar, a final de l’any passat, en la revisió mèdica de les persones que sol·liciten l’autorització de treball. Aquest juliol va tornar a ser arrestada per usar una targeta d’un conegut i per estafar quatre hotels.\nEn les dues ocasions que ha emprat targetes de coneguts, sempre les acaba usant per fer compres. Especialment per Internet. Compra productes o serveis, com ara subscripcions a Netflix, per posar un exemple. També arran de la detenció del juliol es va quedar sense feina en un centre sociosanitari del país. Justament, el fet de no tenir ocupació va fer que hagués de quedar ingressada de forma ferma a la Comella. En cas contrari, se li hauria permès sortir a treballar.


Estudien un document ocult dins una funda de pistola en una paret - Diari de Girona\nInvestigadors de l'exili van trobar el paper en molt mal estat en un mur de pedra seca als camins de la retirada Confien que donarà pistes sobre els exiliats que van passar per la vall de Camprodon\nacn/ddg 02.12.2020 | 00:38\nLa funda de pistola amb el paper enrotllat a la funda. lluís bassaganya\nLa funda de pistola amb el paper enrotllat a la funda.\nQuè hi feia una funda de pistola amagada en una paret seca? Què hi podia haver escrit en un document enrotllat a l'interior de la funda? Són algunes de les preguntes que es fan Lluís Bassaganya i Christophe Bartre, dos investigadors de la retirada republicana, des que el 6 de juny passat van descobrir-ho a la Menera, al Vallespir. «No és habitual», assegura Bassaganya, que porta trenta anys rastrejant els antics camins de la retirada del Ripollès i la Catalunya del Nord per conèixer millor aquell període.\nLa funda estava amagada en una paret de pedra seca dels voltants d'una casa en ruïnes situada a 1,5 km de la Menera, a la Catalunya del Nord. «Era habitual que els soldats amaguessin munició i objectes militars a aquestes parets», detalla l'historiador.\nI per això van passar el detector de metalls per la zona. «L'aparell va marcar i vam veure que era una funda de cuir de pistola, d'un calibre petit, i que a dins hi havia el paper», recorda. Tot i que el cuir estava en mal estat, encara conservava algun fragment metàl·lic i això va permetre detectar-lo. Si no, admet, hauria passat desapercebut.\nFa uns anys ja van trobar un document en una capsa metàl·lica del 1942 i un document que se'ls va «desfer a les mans» en només obrir-lo. Van entreveure que hi figurava el nom de Josep Luís Facerías, un històric líder dels maquis, però no es va poder conservar. Després d'aquesta experiència, van tenir clar de no tocar el paper de dins la funda i van informar el Centre de Restauració de Béns Mobles (CRBMC) de la Generalitat per intentar saber-ne més.\nCarme Balliu, coordinadora de l'especialitat de conservació i restauració de documents del CRBMC, detalla que està «en molt mal estat» i «no ha pogut sortir complet». Tot i això, ja s'ha pogut netejar amb molta cura i s'ha d'estabilitzar per poder-lo estudiar a fons.\nEntre les tècniques utilitzades, hi ha la d'aplicar-li humitat per nebulització per poder-lo desplegar sense que s'esmicoli. I pel que fa a l'estudi, la fotografia tècnica inclou l'aplicació de diferents llums com ara la ultraviolada i la infraroja, entre d'altres. També es farà una anàlisi de fibres.\nBassaganya, que també és el dinamitzador de l'Espai Cultural Cal Marquès de Camprodon, subratlla que porten trenta anys explorant els antics camins de la retirada i reconstruint aquells dies a partir dels objectes localitzats.\nLa majoria s'exposen a aquest espai i encara queda molta recerca per fer. «Ens falten els noms i cognoms de les 100.000 persones que van passar per la vall de Camprodon durant la retirada», remarca l'investigador.\nI peces com aquest document que s'està restaurant poden aportar més pistes sobre aquests protagonistes que estan en l'anonimat. En un futur, voldrien fer una exposició amb fotografies i els noms de les persones que van creuar la frontera i amb la complicitat dels seus familiars.\nEl Ripollès nota l'arribada de veïns de segones residències.


Quality Inn Tulsa-Downtown West Tulsa (OK) Estats Units - Ofertes d'hotels amb els MILLORS DESCOMPTES EN LÍNIA\n2316 W. Cameron St., Easton Heights, Tulsa (OK), Estats Units, 74127 - Veure al mapa\nIdeal tant per a la diversió com per al relax, Quality Inn Tulsa-Downtown West es troba a la zona de Easton Heights de la ciutat de Tulsa (OK). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara The Cave House, Blue Dome District, Gilcrease Museum.\nTot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Els clients de l'hotel poden gaudir de recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes, premsa.\nL'ambient de Quality Inn Tulsa-Downtown West es reflexa en cada habitació. banyera hidromassatge, aire condicionat, calefacció, servei de despertador, escriptori són només algunes de les comoditats a la vostra disposició. L'hotel compta amb una llista completa de comoditats, com bany, centre esportiu, camp de golf (a 3 km), piscina exterior. Quality Inn Tulsa-Downtown West és la vostra destinació si buscau allotjament de qualitat a Tulsa (OK).\nTots els tipus de viatgers (187) Parelles (84) Viatgers en solitari (43) Famílies amb infants petits (32) Famílies amb infants grans (7) Grups (22)


Pirates de Catalunya: 'Cal acabar amb l'opacitat de l’actual democràcia i fer-la més real' ! directe!cat\nEleccions 2010 Última actualització Dimecres, 10 de novembre de 2010 05:00 h\nPirates de Catalunya: 'Cal acabar amb l'opacitat de l’actual democràcia i fer-la més real'\nLa formació pretén lluitar des del Parlament contra l'espionatge electrònic alhora que vol aplicar un sistema polític que obeeixi a les bases\nQuatre anys després del seu naixement a Suècia, el Partit Pirata ha arribat a Catalunya amb l’objectiu de quedar-s’hi. Amb la idea d’entrar al Parlament per ‘canviar una democràcia que no funciona degut a la seva opacitat i facilitat per engendrar corruptes’. Així ho expressa a directe!cat Kenneth Peiruza, portaveu de la formació catalana que ha nascut per treballar en un ideari que encaixés amb les necessitats del poble català. I és que Pirates de Catalunya pretén revertir el ‘fals pluralisme’ mitjançant la democràcia directa, sistema on totes les decisions són dictades per les bases del partit. Prenent Suïssa com a model, l’objectiu final de la formació és aplicar aquesta manera de treballar a la mateixa cambra catalana a l’hora d’aprovar les lleis. Crítics amb el govern tripartit degut a la seva manca de compromís per implantar el software lliure a les administracions públiques, la columna vertebral de l’ideari de Pirates de Catalunya es fonamenta també amb la defensa a ultrança dels drets civils i la lluita contra l'espionatge electrònic.\neleccions 2010, pirates de catalunya, pirates de catalunyaeleccions 2010\nNascut el mes de juny passat, aquesta novella formació ja ha aconseguit bastir llistes en les quatre demarcacions catalanes, alguna d’elles encapçalades per carismàtics líders. És el cas de Lleida, que compta amb el lideratge de Josep Jover, reconegut advocat que ha aconseguit fa poques setmanes que el Tribunal de Justícia de la Unió Europea declari il·legal el cànon digital de la SGAE. Per la seva banda, Ester Galimany encapçalarà la llista de Tarragona mentre que Daniel Garcia Fornells es presenta per Girona. Finalment, per la província de Barcelona s’hi presentarà Xavier Vila, enginyer en telecomunicacions que aposta per definir-se com a representant i no com a candidat en clara al·lusió a les tesis que Pirates de Catalunya defensen.\nDemocràcia directa i líquida\n‘Cal fer més real la democràcia'. Xavier Vila ho té clar a tenor de l’elevat nombre de corrupteles que s’han donat en els darrers anys a Catalunya i que estan relacionades amb diversos partits polítics. Els fets no donen cap altra sortida segons Pirates de Catalunya: ‘Cal un traspàs cap al concepte de democràcia directa’ el sistema en que els representants polítics pregunten a les bases de la formació i n’obeeixen les seves decisions fins a les darreres conseqüències.\nD’aquesta manera, els vots de les bases serien obeïts de forma proporcional en les votacions del Parlament. Kenneth Peiruza ho exemplifica fent política-ficció: ‘Si Pirates de Catalunya tingués deu diputats al Parlament i les nostres bases votessin sobre un tema determinat en un tant per cent de 60, 30, 10, sis dels nostres diputats votarien al Parlament a favor de l’argument de la majoria de les nostres bases, tres ho farien per l’altra tendència, i un votaria d’acord amb el 10% restant’. La formació creu també en la democràcia líquida, sistema que permet delegar vots a alguna persona o entitat si es considera que no es té la suficient informació per emetre un vot amb condicions.\nIndependència? 'el poble ha de decidir'\nPirates de Catalunya pretén preguntar-ho tot a la ciutadania, qüestió a qüestió perquè el poble pugui parlar sense haver d’esperar quatre anys en fer-ho. Emmirallant-se amb la democràcia Suïssa, el partit considera que al país li manca cultura de referèndums i és per aquest motiu que donen ple suport a les consultes sobre la independència de Catalunya. Sense posicionar-se sobre la necessitat o no de la independència d’Espanya, Vila creu que els polítics haurien de ser mers transmissors de les veus del poble i que fos aquest que els pogués canviar quan volgués. 'La política no és cap xec en blanc' afirma Vila que opina que, d’aquesta manera, s’evitarien ‘els casos de perpetuïtat al poder’.\nLlibertat cultural i guerra a l'espionatge electrònic\nMés enllà de les tesis que advoquen per una democràcia més real, Pirates de Catalunya aposta per la llibertat cultural a la xarxa. Molt crítics amb la gestió de la Societat General d’Autors i Editors (SGAE) que, segons Vila, ‘no dóna als creadors allò que els hi pertany’, la formació catalana lluita per unes descarregues a la xarxa que siguin lliures. Aquesta idea no s’ha de confondre però, remarca Vila, amb la gratuïtat per aconseguir arxius. El candidat per Barcelona destaca les infinites possibilitats que ofereix Internet, encara que es mostra contrariat amb la pobra capacitat de molts joves per trobar informació de qualitat a la xarxa. Per aquest motiu des del partit es dóna molta importància a l'educació. 'La comprensió lectora i l'esperit crític han de ser dos factors que s'han de potenciar a les escoles' declara Vila. D''aquesta manera, ens convertim en part del gran ramat' rebla el candidat pirata. La formació aposta també per la defensa dels drets humans i té declarada la guerra a l'espionatge electrònic com fa França, que emmagatzema milions de correus.\n11 de novembre de 2010, 19.03 h\nEndavant pirates! Sé que el meu vot serà representat de veritat amb vosaltres! Vull decidir ara i en totes les coses importants!\n10 de novembre de 2010, 16.04 h\nBufal, o no has entès la meva explicació o la intentes tergiversar. En cap moment els he relacionat, al contrari, textualment i explícitament, els he reconegut bona fe en els plantejaments, però he alertat de que el discurs antisistema recurrent i la crítica sistemàtica a tot (sistema, polítics, sistema educatiu, economia, etc...) és el caldo de cultiu ideal dels discursos populistes, simples i buits d'aquells que, sabent que -com a mínim de moment- no hauran de governar, prometen solu... Llegir més\n10 de novembre de 2010, 14.44 h\n#5 No entenc com pots assimilar pirata.cat amb partits feixistes quan el partit pirata.cat es basa en la democracia directa junt amb la limitació dels drets humans. Hem sembla que no has entès gaire de què tracta el partit.\n10 de novembre de 2010, 13.56 h\nAbans que m'aniquileu per haver citat Hitler (potser és el cas més extrem), rumieu en els Berlusconi, Le Pen, Haider, Putin, l'extrema dreta holandesa, anglesa o flamenca, etc... tots afavorits per un ambient ultraantisistema que acaba petant cap a la dreta o l'extremadreta. I tampoc cal anar gaire enllà, penseu en exemples més "nostrats": Lerroux, Ruiz-Mateos, Gil, etc... Potser és molt divertit i original brandar una ensenya pirata, o dir que no s'ocuparan els escons, o disfressar-se d'E... Llegir més\n10 de novembre de 2010, 13.38 h\nEscolteu, la democràcia directa és bona i desitjable i tot allò que ajudi a millorar el sistema també, però que sigui bo no vol dir que tothom que en parli tingui raó o ho faci seriosament. El PP també parla de la llibertat com a bé absolut i ja veiem com va. Jo tinc fills i no espero que l'escola (o el sistema educatiu, com volgueu dir-li) em resolgui els "meus" problemes, jo ja procuro que entenguin el que llegeixen i que pugin amb esperit crític i, sobretot, constructiu (que em semb... Llegir més\n10 de novembre de 2010, 13.24 h\nla democràcia directa s'aplica a Suïssa des de fa més de cent anys.\nLa transparència s'aplica a Finlandia i Noruega per exemple (http://www.elsentidodelavida.com/2010/11/asi-lucha-finlandia-contra-la.html)\nSi creus que això és demagògia i creus que no són un model a seguir...mal vamos.\nSeguirem lluitant, som molts pirates ja!\n10 de novembre de 2010, 13.15 h\n#1 Entre els 7 primers candidats hi ha 3 mestres, em penso que d'educació en saben una mica....\nSembla que creguis que tenim el millor model de govern possible, be, ets una minoría respectable.\n10 de novembre de 2010, 12.48 h\nQuè voleu que us digui, un col·lectiu de gent al que només mou poder-se baixar coses gratis d'internet (així va començar) i quatre "creadors" amb voluntat de cobrar més per allò que fan (com tots, no?), que ara vesteixin aquest discurs amb frases rimbombants i demagògiques sobre al democràcia representativa, la veritat no em sembla massa seriós. Sobretot em semblen molt poc informats, perquè dir que a l'escola cal fomentar la comprensió lectora i l'esperit crític com si això no ho... Llegir més


EL BLOG DE L'HOSPI | #2BG3 + Hospi + #FutboLH: Compte amb els rivals ferits | CE l'Hospitalet - UE Llagostera (diumenge, 12:00 hores)\nCompte amb els rivals ferits | CE l'Hospitalet - UE Llagostera (diumenge, 12:00 hores)\nAvui dissabte obrirem la 18a jornada del Campionat de Lliga al grup 3 de Segona Divisió B amb dos partits on dos rivals directes de l'Hospi tindran l'oportunitat d'obrir escletxa (provisional) amb els riberencs. De fet, el Levante B pot recuperar el liderat si derrota el cuer, el Yeclano Deportivo (16:30), tot aprofitant el descans de l'Olímpic. Mitja hora més tard, l'Huracán visita un Espanyol B que ja fa sis jornades que no guanya. Bon aperitiu per una jornada que demà a les 12, a banda de l'Hospi-Llagostera, viurà un interessant Atlètic Balears-Prat amb el veto balearico a IB3 de fons extraesportiu. El Badalona buscarà la quarta victòria consecutiva davant del Constància i el Binissalem, tornar-se a fer fort a Can Fetis enfront el Sant Andreu. Ja a la tarda, el Nàstic buscarà seguir amb la seva particular escalada rebent el sempre irregular Ontinyent, mentre que València Mestalla i Villarreal B s'enfrontaran (16:00 hores) en el duel de filials de la jornada. El Mallorca B-Reus i l'Orihuela-Alcoyano completen una jornada que, per variar, es preveu interessant.\nUna jornada que, per l'Hospi, ha de ser de confirmació. Un dia per confirmar les sensacions positives que l'equip ha anat transmetent a casa més enllà de l'ensopegada de fa mes i escaig davant l'Atlètic Balears; la necessitat de fer bo el punt aconseguit dissabte passat al Narcís Sala, en un escenari complicat i poc adient a les característiques de l'Hospi. I sobretot, malgrat l'etern i tòpic discurs de comptar únicament amb els propis resultats, de no deixar escapar el pòquer d'equips de la Comunitat Valenciana que comanden el grup 3 per seguir enganxats al play-off d'ascens. I sí, de retruc, deixar més que tocat un rival, el Llagostera, que tots preveiem rival el mes d'agost i que s'haurà de posar les piles si vol acabar la temporada a la zona noble del campionat.\nTot i disposar de l'alta mèdica ja dissabte passat, podem incloure David Corominas com a gran novetat per l'Hospi de Miguel Álvarez de cara al duel de demà davant el Llagostera. Per contra, el tècnic andalús seguirà comptant amb la baixa per motius físics d'Albert Vega 'Peque', que en aquest cas s'unirà a la d'un Marc Pedraza que, sancionat, descansarà després de veure la cinquena groga de la temporada dissabte passat al camp del Sant Andreu. Una baixa que obligarà Álvarez a introduir una modificació a l'onze inicial, que bé podria passar per l'entrada del mateix David Corominas a l'onze o per avançar la posició de Pol i Ángel Sánchez al terreny de joc i fer entrar Manel Gómez a l'alineació de sortida. I a tenir en compte: cinc jugadors de l'Hospi (Moyano, Valentín, Aday, Bacari i Corominas) tenen quatre targetes i estaran apercebuts de sanció.\nUn cop submergits en la voràgine de la Lliga, quan equip consolidat en posició (zona alta) i estil de joc com l'Hospi rep a casa el setzè classificat, empatat amb puntuació amb l'equip que disputaria actualment el play-off de descens a Tercera, la lectura superficial i zero analítica és la d'un partit de tràmit que s'hauria de saldar amb un triomf riberenc més o menys còmode. Què passa, però? Primer, molt important, que això és Segona B i que els partits fàcils no existeixen. No parlarem dels tòpics del rival petit i demés, però sí la de fixar-nos en la plantilla de la Unió Esportiva Llagostera, rival diumenge. Un equip dissenyat per lluitar per una de les quatre places de play-off i que en paral·lel a l'ansiada bona campanya copera, han 'mig oblidat' una Lliga que els deixa, gairebé a l'equador, a 14 punts del quart classificat. Per tant, ja no és la necessitat de ser a dalt, si no la de no complicar-se la vida la que converteix el Llagostera en un equip perillós per situació i capacitat en els seus jugadors.\n6 punts (1 victòria i 3 empats) dels darrers 30 possibles (10 partits). Amb aquestes dades, és comprensible que el Llagostera estigui, ara mateix, més pendent de la zona de descens i de reflotar la seva situació que no pas d'altres fites més ambicioses. Feia molts anys que els d'Alsina no enllaçaven quatre derrotes consecutives com a locals; només han deixat la porteria a zero en 4 dels 16 partits disputats (2 dels 8 a domicili) i sorprèn que en un dels equips amb més potencial ofensiu (i no només pels davanters), la mitjana de gols sigui mínimament superior al gol per partit. No hi ha ajudat, sens dubte, la baixa per lesió de Dani Planagumà (ni la d'Aumatell), que deixen Pere Tarradellas i l'exriberenc Pitu com a màxims golejadors amb 3 gols (els 3 del migcampista saltenc, de penal). Compte, però amb les jugades assajades: sis gols han arribat en jugades iniciades en serveis de banda o de falta.\nDe cara al partit de demà, Oriol Alsina no té cap baixa per sanció, però no podrà comptar amb Dani Planagumà, que segueix recuperant-se de la seva lesió al genoll; a més, comptarà amb el dubte de José Moragón, que va patir un cop fa 10 dies al partit de Copa davant del València i que diumenge va deixar el seu lloc a la convocatòria al tercer porter, Nico Ratti. La resta de jugadors estan en perfectes condicions per participar del partit demà al migdia, i es preveu que Oriol Alsina pugui fer diversos canvis per mirar de capgirar la dinàmica negativa de l'equip. El tècnic maresmenc, de fet, no es va mossegar la llengua a la roda de premsa posterior al 0-2 contra el Badalona i va donar un toc d'atenció a alguns jugadors, incidint especialment en alguns que havien arribat aquest estiu.\nCentre d'Esports l'Hospitalet - Unió Esportiva Llagostera\nCampionat de Lliga de Segona Divisió B - Grup III - 18a jornada\nPossible onze del CE l'Hospitalet: Craviotto, Hammouch, Valentín, Moyano, Viale, Manel, Pol, Aday, Cirio, Corominas i Osado.\nPossible onze de la UE Llagostera: Wilfred, Aimar, Enric Pi, Óscar Álvarez, Canal, Tito, Serramitja, Álex Moreno, Tarradellas, Pitu i Nico Rubio.


Participa al concurs ‘Jazz al carrer’ – Amics de les Arts i Joventuts Musicals\nParticipa al concurs ‘Jazz al carrer’\nmarç 23, 2017 Fotografia, Jazz\nEn el marc del 36è Festival Jazz Terrassa, inaugurat el 15 de març i que es perllongarà fins al 2 d’abril, el Grup Fotogràfic dels Amics ha convocat el concurs ‘Jazz al carrer’. Aquí trobaràs les bases.\nEl concurs és obert a qualsevol persona interessada en la fotografia, professional o afeccionada, i les imatges poden ser realitzades tant amb càmera com amb mòbil. Per presentar-les, només cal inscriure’s a la secretaria d’Amics de les Arts i Joventuts Musicals (C/ Sant Pere, 46, 1r), entre el 17 de febrer i el 31 de març.\nLes fotografies es poden realitzar durant tota la durada del Festival (15 març – 2 abril). Per conèixer els espais de Terrassa on es realitza jazz aquests dies, podeu consultar el programa al web del Club de Jazz d’Amics de les Arts i Joventuts Musicals (www.jazzterrassa.org).


Imma Grandvallet SERVEIS IMMOBILIARIS - Pis en venda en Ransol per 121.100 € - 009067\nImma Grandvallet SERVEIS IMMOBILIARIS - Pis en venda a Ransol per 121.100 € 009067\nPis en venda al Carrer de la Coma\nBonic pis en venda a la zona de Ransol, 40 m2 aproximadament, 1 dormitori dobles, 1 bany complet, cuina americana i equipada, saló menjador amb sortida a balcó. Disposa de plaça de garatge i traster. Assolellat i amb vistes. Situat en zona tranquil a pocs minuts de les pistes d´esquí de Tarter. Actualment llogat.\nBonic pis en venda a la zona de Ransol, 40 m2 aproximadament, 1 dormitori dobles, 1 bany complet, cuina americana i equipada, saló menjador amb sortida a balcó. Disposa de plaça de garatge i traster. Assolellat i amb ...


Venda de Metrop Substrate Plus\nAlchimiaweb.com presenta el Substrate Plus de Metrop, un producte enriquidor del substrat de composició òrgan mineral dissenyat per millorar l'estructura i les reserves nutricionals del substrat per marihuana.\nLa seva fórmula està pensada per a poder usar-se tant amb torba com amb coco, fins i tot amb substrats a base d'ambdos elements.\nMetrop Substrate Plus, enriquidor de substrat òrgan mineral\nS'encarrega tant de millorar la retenció d'humitat com de potenciar l'assimilació dels nutrients per part de les plantes alhora que fomenta un desenvolupament radicular fort i vigorós.\nPer tant, si el fem servir en terres de poca qualitat o amb mala estructura, aquesta millorarà substancialment, facilitant el desenvolupament de les plantes alhora que equilibra el nivell de pH.\nTambé s'incrementa la quantitat de sals disponibles al substrat, el que enriqueix la nutrició de les plantes del teu cultiu de marihuana de guerrilla, interior o exterior, millorant el seu vigor, el seu desenvolupament i la seva resistència.\nMetrop Substrate Plus, millora el vigor i la salut de les plantes, potenciant la collita\nÉs a dir, que usant el Substrate Plus en el nostre cultiu, aconseguirem que les plantes creixin més de pressa, amb més força i tornant-se més frondoses i saludables, el que repercuteix en una collita de cabdells més abundant i de qualitat.\nTambé les fa més robustes, suportant millor els problemes en el cultiu i els atacs de les plagues, gràcies al fet que es recuperen amb més rapidesa dels efectes d'aquestes problemàtiques.\nPer aplicar-lo, barrejarem entre 25g i 50g (70cc) de Substate Plus per cada 10l de terra d'abonat suau (tipus Light Mix) o de coco, afegint altres 25-50g cada 30 dies, afegint-sobre del test i regant a continuació.\nCaracterístiques del Metrop Substrate Plus:\nEnriquidor del substrat a força de matèria orgànica i minerals\nCompatible amb tot tipus de mescles de terra i amb coco\nMillora la retenció d'humitat del substrat\nEstimula l'assimilació de nutrients\nPotencia el desenvolupament de les arrels\nAugmenta la quantitat de sals disponibles al substrat\nFomenta el vigor, la resistència i la salut de les plantes\nIncrementa el rendiment de la collita de cabdells, així com la seva qualitat\nOpinions de Metrop Substrate Plus i preguntes\nVols donar la teva opinió sobre Metrop Substrate Plus o preguntar sobre aquest producte?


Messèis - Viquipèdia, l'enciclopèdia lliure\n45° 37′ 01″ N, 2° 32′ 30″ E / 45.6169°N,2.5417°E / 45.6169; 2.5417Coord.: 45° 37′ 01″ N, 2° 32′ 30″ E / 45.6169°N,2.5417°E / 45.6169; 2.5417\nMesseix és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 1.190 habitants.\nEl 2007 la població de fet de Messeix era de 1.190 persones. Hi havia 606 famílies de les quals 271 eren unipersonals (88 homes vivint sols i 183 dones vivint soles), 195 parelles sense fills, 112 parelles amb fills i 28 famílies monoparentals amb fills.\nEl 2007 hi havia 963 habitatges, 622 eren l'habitatge principal de la família, 180 eren segones residències i 161 estaven desocupats. 885 eren cases i 76 eren apartaments. Dels 622 habitatges principals, 456 estaven ocupats pels seus propietaris, 129 estaven llogats i ocupats pels llogaters i 36 estaven cedits a títol gratuït; 2 tenien una cambra, 29 en tenien dues, 145 en tenien tres, 227 en tenien quatre i 218 en tenien cinc o més. 446 habitatges disposaven pel capbaix d'una plaça de pàrquing. A 265 habitatges hi havia un automòbil i a 190 n'hi havia dos o més.\nPiràmide de població de Messeix el 2009.\nEl 2007 la població en edat de treballar era de 626 persones, 431 eren actives i 195 eren inactives. De les 431 persones actives 380 estaven ocupades (227 homes i 153 dones) i 51 estaven aturades (16 homes i 35 dones). De les 195 persones inactives 80 estaven jubilades, 28 estaven estudiant i 87 estaven classificades com a «altres inactius».\nEl 2009 a Messeix hi havia 611 unitats fiscals que integraven 1.169,5 persones, la mediana anual d'ingressos fiscals per persona era de 15.229 €.\nDels 45 establiments que hi havia el 2007, 1 era d'una empresa alimentària, 2 d'empreses de fabricació d'altres productes industrials, 10 d'empreses de construcció, 11 d'empreses de comerç i reparació d'automòbils, 5 d'empreses de transport, 4 d'empreses d'hostatgeria i restauració, 2 d'empreses financeres, 2 d'empreses immobiliàries, 3 d'empreses de serveis, 4 d'entitats de l'administració pública i 1 d'una empresa classificada com a «altres activitats de serveis».\nDels 15 establiments de servei als particulars que hi havia el 2009, 1 era una oficina de correu, 1 una oficina bancària, 1 taller de reparació d'automòbils i de material agrícola, 1 guixaire pintor, 3 fusteries, 2 lampisteries, 2 electricistes, 1 empresa de construcció, 1 perruqueria i 2 restaurants.\nDels 5 establiments comercials que hi havia el 2009, 1 era una botiga de més de 120 m², 2 botiges de menys de 120 m², 1 una fleca i 1 una carnisseria.\nL'any 2000 a Messeix hi havia 50 explotacions agrícoles que ocupaven un total de 1.674 hectàrees.\nA Wikimedia Commons hi ha contingut multimèdia relatiu a: Messèis\nRésumé statistique[Enllaç no actiu] Fitxa resum de dades estadístiques de Messeix a l'INSEE.\nÉvolution et structure de la population[Enllaç no actiu] Fitxa amb el detall de dades de Messeix a l'INSEE\nObtingut de «https://ca.wikipedia.org/w/index.php?title=Messèis&oldid=30341943»


Tornem de vacances carregats de bones notícies!\nGràcies a tots vosaltres, 15 joves han pogut anar d’acampada a “Camp del Remei”, situat a la Bisbal de l’Empordà. Durant 6 dies de colònies, els nois han fet excursions a llocs d’interès de la zona, excursions amb caiac, sortides a la piscina municipal, esports diversos, jocs de nit i jocs d’aigua.\nLa bona alimentació durant aquests dies d’estiu també ha estat molt important i el grup ha pogut gaudir d’una alimentació sana i nutritiva. Van acabar l’últim dia fent una paella de comiat de tot el grup que els va quedar boníssima.\nCadascun de vosaltres heu fet possible, amb tan sol reservar a través de la nostra web, que cap nen o nena d’aquest casal s’hagi quedat sense vacances i sense suport educatiu.\nA més, aprofitant aquesta bona notícia volem informar-vos que comencem una nova col·laboració amb Arrels Fundació. Una fundació que té com a objectiu “Ningú dormint al carrer!”.\nAixí doncs, a partir d’ara i fins a final d’any, l’1% del total de reserves que es facin a través d’aquesta web es destinarà íntegrament a aquest nou projecte. Tot això enfocat a pagar el lloguer, subministraments i manteniment d’un pis durant diversos mesos. Perquè persones que dormen al carrer puguin passar els mesos més freds de l’any sota un sostre.\nGràcies per seguir sumant. I gràcies per recolzar els nostres projectes socials i vetllar per les necessitats dels quals més ho necessiten i que moltes vegades tenim més a prop.


EXPRESS66: Escultures, retencions en lloguers, notícies i agenda d’activitats — Pagina 66, Noticias de Alcoy y de El Comtat\nEXPRESS66: Escultures, retencions en lloguers, notícies i agenda d’activitats\nEntrevista a l’artista Moisés Gil i a l’economista Carolina Gisbert.\nParlar d’art és una cosa que no sempre es pot fer amb gent que viu dia a dia en aquest món. L’escultor Moisés Gil ens ha il·luminat amb l’explicació de l’exposició que actualment té en el Centre Cultural Mario Silvestre.\nDesprés de repassar i explicar les notícies més destacades, l’economista Carolina Gisbert, de Negocia Consultoría, ha detallat tot allò important a l’hora d’enfrontar-nos a un lloguer i les seues retencions.\nL’agenda d’activitats del cap de setmana tanca aquest Express66 de dimecres. Punxa en el vídeo i passa una bona estona!


Colau i García s'autoproclamen l'alternativa a la "política de confrontació" entre Barcelona i Madrid La República\nColau i García s'autoproclamen l'alternativa a la "política de confrontació" entre Barcelona i Madrid\nL’alcaldessa de Barcelona continua en la línia del “Madrid pot tornar a ser la nostra capital”\nLa portaveu de Más Madrid, Mónica García, i l'alcaldessa de Barcelona, Ada Colau. Data de publicació: dijous 26 de maig del 2022, 13:51 Localització: Barcelona Autor: Carles Martín\nL’alcaldessa de Barcelona, Ada Colau i la portaveu de Más Madrid a l’Assemblea de la Comunitat, Mónica García han reivindicat que la cooperació amb Madrid és possible, fent tot un al·legat a la no-confrontació política. En les paraules de Colau ressona l’eco del famós: “Madrid pot tornar a ser la nostra capital”.\nTambé s’ha desfet en elogis sobre el projecte ‘Sumar’ de Yolanda Díaz i s’ha mostrat convençuda que la iniciativa està destinada a ocupar la centralitat “de l’espai progressista”. “Pot comptar amb nosaltres per tirar endavant”, ha afegit tot defensant que BComú també va néixer com una iniciativa “per sumar”.\nColau ha negat que l’acte d’aquest dijous fos “cap acte partidista” i ha assegurat que és “fonamental” no perdre cap oportunitat d’apropaments institucionals perquè la ciutadania vol “diàleg”.\nUnió entre Barcelona i Madrid\nColau ha afirmat que Barcelona i Madrid tenen molt en comú i ha desitjat que Garcia sigui la futura presidenta de la comunitat. “Crec que hi ha una majoria social que ens agrada cooperar i desitjo que es posin les ciutats al centre”, ha afirmat l’alcaldessa, que ha explicat i mostrat a García algunes de les polítiques i iniciatives posades en marxa a Barcelona durant el darrer mandat.\nLa portaveu de Más Madrid, Mónica García, s’ha mostrat feliç de ser a Barcelona i ha expressat el seu reconeixement cap a la gestió d’Ada Colau. De fet, ha definit a l’alcaldessa com un “referent de la bona política” i ha reconegut sentir “enveja” d’algunes mesures impulsades a la ciutat que “posen la ciutadania al centre”.\nGarcía ha afirmat que ha vingut a Barcelona com “ambaixadora de l’esperit del diàleg”, a diferència d’altres actors polítics que intenten “fer un pol de confrontació entre Barcelona i Madrid”, segons ha declarat.\nLa portaveu madrilenya ha manifestat la seva sintonia amb Colau i també ha reivindicat una política centrada en la ciutadania. “Hem vingut amb paper i llapis per apuntar les polítiques innovadores”, ha assenyalat.\nNega cap irregularitat en els Eixos Verds\nPreguntada per les irregularitats detectades per la sindicatura de greuges de Barcelona respecte a l’actuació municipal en el projecte Nous Eixos Verds de la Superilla, Colau s’ha mostrat segura de l’actuació del govern municipal. “Sabem que hem fet les tramitacions d’acord amb la normativa”, ha declarat l’alcaldessa.\nDe fet, ha assegurat que és “impossible” que l’Ajuntament pugui tramitar projectes urbanístics al marge de la legalitat i que tenen el “convenciment” que han seguit la normativa. Així i tot, ha expressat que no tindran “cap problema” en mostrar la seva col·laboració davant qualsevol requeriment.


Un arròs un dia qualsevol\nSOBRE EL MÓN EDITORIAL\nFerran Torrent no parla gaire de la seva feina, i sobretot treballa per a la literatura, no per al sistema cultural\nTot el que implica haver publicat un llibre, t'allunyarà amb cada promoció de l'escriptura del següent\n24 de de maig del 2017. Actualitzada 25 de de maig del 2017 a les 16:13\nEns asseiem a la taula. Ferran Torrent ens ha portat al Carmina perquè tastem un bon arròs. No podríem tenir millor amfitrió i sí, demanem un arròs amb carxofes i sípia deliciós, però jo peco i no bec vi, sempre faig el mateix. Al cap d'un moment ja estic entrant en aquest terreny que detesto com a autora: li pregunto al Ferran què hi ha de veritat en 'Un dinar un dia qualsevol' i, ja ho veieu, me n'adono: el que ens sembla més real als lectors és, sovint, el treball més gran i millor dels autors. Els detalls, els personatges, una València bonica i atractiva... tot això és cert, però els grans esdeveniments, el que fan d'una novel·la que sigui inoblidable, tot això s'ho ha treballat el Ferran: menys els arrossos, que ja veig que són marca de la casa.\nEns acabem de conèixer però no tinc aquesta sensació. Per exemple, abans que esmenti els seus puros estrets i elegants, ja sé quin tipus de tabac fuma. Fins i tot domino el seu sentit de l'humor. Sé que és del Barça, i el Dani sap que l'ha de felicitar perquè el Llevant puja a Primera. Sabem coses del Ferran, però encara ens queda el de veritat, el que sap millor que ningú com amagar-se entre farols, bons tiberis i corrupció. Diria que el Llargo, el Messié i els germans Torres ens acompanyen a la taula, però ningú els pot veure.\nLA CALOR HUMIDA DE VALÈNCIA\nEns explica algunes coses de la seva nova novel·la, i és com si compartíssim família llunyana: cosins segons -per alguna cosa en català s'utilitza això del cosí valencià-, ties àvies, nebots de nets... en fi, aquella gent que coneixes, que t'interessa, però amb qui no convius. Els personatges del Ferran, que es traslladen a una segona novel·la, em resulten del tot familiars. Riem, els homes escuren l'arròs directament de la paella i s'acaben el vi... i no podem amb cap tipus de postres. Carmina ha complert amb les nostres expectatives.\nDes del primer moment t'adones que la vida bohèmia, de retir i silenci, que havies imaginat com a escriptora no existeix\n"És un país molt resignat"\nQuan ens en anem, la calor humida de València que tant molesta Marc Sendra i Ferran Torrent ens acompanya fins al comiat. En aquell moment començo a pensar en aquesta crònica, en la qual vull parlar, sobretot, de com vivim els escriptors la nostra escriptura. O, més ben dit, la promoció tirànica de la nostra escriptura. El Ferran, ell ho sap i els seus editors també, és un gran negociador. Ha trobat la fórmula màgica: la independència. No, no parlem de política, hi hagi pau.\nMentre dinàvem sentia una enveja molt sana pel seu estil de vida, que és exactament el que jo he projectat per al futur. En un món com el d'avui, amb un sector editorial absolutament desbordat i impacient, el Ferran escriu i sobreviu com pot, sense grans fortunes, però amb petits luxes imprescindibles. No parla gaire de la seva feina, però sobretot treballa per a la literatura, no per al sistema cultural. Des del primer moment t'adones que la vida bohèmia que t'havies imaginat, de retir i silenci, no existeix: presentacions, entrevistes, clubs de lectura. Tot el que implica haver publicat un llibre, t'allunyarà amb cada promoció de l'escriptura del següent llibre. El Ferran ha sabut sortir de la ruleta russa... però, és clar, es tracta d'un jugador expert.\nJenn Díaz Escriptors Indústria editorial Llibres


Por? De què? Ca! El Lluçanès és comarca - L'Aleix a ca la Toca\nJa ho deia el projecte de constitució catalunyesa de l’Havana que la comarca del Lluçanès havia de ser un dels territoris a incloure en aquella proposta de marc legal.\nI ja es nota en el primer mapa comercialitzat dels Països Catalans editat per Joan Ballester.\nI… tantes referències històriques acumulades que ho vindiquen.\nSí, però sempre ens hem quedat a les capses! I per què? Per aquesta maleïda por a fer un pas més i disposar-nos a ser conscients del que tenim i d’on som i de com ens calen eines per caminar i viure amb tranquil·litat.\nAquest 26 de juliol del 2015 ha de ser un dia històric, però no per seguir parlant del passat, del que podíem haver fet i de com van anar les coses. No. Serà un dia històric perquè el Lluçanès, o sigui la seva gent –que ja n’hi ha prou de fer veure que els territoris són ànimes sense cares i sentiments i necessitats, les de les persones-, prendrà la humil decisió de no retrocedir i de disposar-se a decidir, a analitzar, a proposar, a organitzar-se…, en resum a planificar el seu dia a dia. Que d’això es tracta.\nÉs el moment de dir als polítics temporals, professionals o no, i als polítics eterns, sempre professionals, que acceptem que ens representin i que els deixem que signin i es pengin la medalla de la nova comarca, però que això ho volem la majoria perquè volem assegurar que les nostres coses les decidirem segons les nostres necessitats.\nI això no és un plantejament utòpic, ratllant l’impossible. El Lluçanès té totes les característiques necessàries per poder estructurar formes de parrticipació, d’organització i de presa de decisions que recullin la sensibilitat de la seva gent. És prou extens i alhora prou reduït com per poder valorar i planificar conjuntament des de cada poble i des de tota la comarca tots els temes que l’afecten.\nUna força que ha de permetre que les decisions es prenguin aquí i es traslladin directament on calguiu, sense intermediaris. Podem valorar si els plataners de la carretera volem que segueixin ombrejant el territori i singularitzant-lo; podem planificar si hem de créixer urbanísticament o en l’àmbit agrícola; si necessitem indústria contaminant o respectuosa amb l’entorn i les persones; si la nostra cultura és tan important com la de les comarques veïnes; si els pobles que viuen als límits seguiran sent el darrer de la cua de grans comarques altament centralitzades o seran part d’una realitat propera i col·laborativa; si ens plantegem un model de creixement basat en la línia d’aparador de compra per a passavolants o en una realitat d’intercanvi que ens garanteixi l’estabilitat de la nostra gent i que les grans infraestructures deixin de ser camins de sortida; si…\nTot. El repte és avaluar, proposar, planificar, executar, negociar, aprendre de totes les experiències d’arreu i de les nostres realitats i disposar de les eines per fer possible que el Lluçanès es dibuixi i s’identifiqui a si mateix.\nS’ha acabat la por, s’ha acabat el dubte. És el moment de fer-ho possible. En cap cas anirem enrere. Hem de deixar de ser la motxilla d’Osona o els serrells del Bages i el Berguedà.\nDiumenge deixarem clar que ja ens hem fet grans i que el futur ens el volem escriure nosaltres, directament. I així ho farem. 14 anys de lluita gairebé constant, són la garantia per fer-ho realitat.\nVisca la comarca del Lluçanès! (o sigui, la seva gent!)\n(Article publicat a La Rella)\n24 de juliol de 2015 a les 8:38 pm\nUs desitjo el millor! que sí., que el Lluçanès esdevingui comarca.\nJo crec que el Berguedà, el Solsonès i probablement el Lluçanès haurien de configurar una vegueria del Pre-Pirineu. Temps al temps.\nDe momento us desitjo el millor!


Redacció | dimecres, 14 d'agost del 2013, a les 08.57\nExpressiu. Albert Vila comptava compassos sota l'atenta mirada de Marko Lohicari, al contrabaix. Feia un any que no tocava al Jamboree. Massa temps per a un habitual d'aquest local. Ahir presentava temes originals del seu jazz contemporani en format quartet. Tot i estudiar guitarra al Taller de Músics de Barcelona, Vila de seguida va fer les maletes cap a Amsterdam i Nova York per acabar de formar-se. L'èxode li va anar bé. Té tres discos publicats, prepara el quart, i ha tocat per mig Europa. Quan torna a casa, però, l'envaeix el pessimisme. ALBERT VILA, músic "Tot el que sigui qualsevol manifestació artística està bastant amagada i suprimida perquè no hi ha cap tipus de recurs ni ajuda per donar-hi suport. No passa per un bon moment." Per Vila, es tracta d'una situació cultural de cada país. "A les cases del nord d'Europa tothom té un piano a casa, sigui músic o no. Ja et pots fer una idea de la importància de la música." Un any més, el Jamborre continua sent l'escenari amb més presència al festival Mas i Mas. S'hi programen actuacions pràcticament cada dia. Dijous hi haurà plat fort amb els Nelson Project, que defensaran el millor disc jazzístic de l'any segons la crítica catalana. Us ho ha explicat, Roger Escapa.\nEl guitarrista barceloní acaba de publicar ‘Standars’, un disc en què repassa temes de John Coltrane, Cole Porter o Bill Evans, entre d’altres. Tot i així, dimarts el músic va oferir un concert ple de temes propis acompanyat per Marco Mezquida, al piano; Marco Lohikari, al contrabaix, i David Xirgu, a la bateria.\nVila va estudiar al Taller de Músics de Barcelona, però de seguida va fer les maletes cap a Amsterdam i Nova York per acabar de formar-se. L’èxode li va anar bé. Té tres discos publicats, prepara el quart, i ha tocat diversos països europeus. Quan torna a casa, però, l’envaeix el pessimisme. “Aquí el jazz no passa per un bon moment. Totes les manifestacions artístiques estan amagades o suprimides i no hi ha prou ajudes per donar-hi suport”, lamenta el guitarrista. Per Vila, es tracta d’una situació cultural de cada país: “Al nord d’Europa tothom té un piano a casa, independentment de si és músic o no.”\nLes actuacions al Jamboree Jazz Club no s’aturen. Aquest dijous, els Nelson Project presentaran ‘Mode Joe’, un homenatge a Joe Henderson que els ha servit per aconseguir el millor disc jazzístic de l’any segons la crítica catalana.


Comunicació empàtica: Comunicació NoViolenta - Associació Arkhé\nComunicació empàtica: Comunicació NoViolentaArkhé Formació2018-10-28T21:01:12+01:00\nIntroducció i contingut\nAmb aquesta càpsula presentem què és la Comunicació NoViolenta (CNV) a grans trets per tal de poder transmetre de quina manera pot ser d’ajuda tant en el marc laboral dels educadors/es socials, com per millorar les relacions de les persones en qualsevol àmbit de la vida. Veurem a què ens referim quan parlem de comunicació violenta (dins del marc de la CNV) i com aquesta pot ser origen de conflicte. És a dir, observar el llenguatge que utilitzem en la quotidianitat i que sense adonar-nos-en pot allunyar-nos de la realitat; com ara els judicis morals, les comparacions, el llenguatge binari, etc. La CNV és una proposta de llenguatge creada per Marshall B. Rosenberg, que ajuda a estar en connexió amb els altres i amb un/a mateix/a, que afavoreix la pressa de responsabilitat de les nostres accions, i per tant, la llibertat.\n«Un enfoque específico de la comunicación, hablar y escuchar, que nos lleva a dar desde el corazón, a conectarnos con nosotros mismos y con otras personas de una manera que permite que aflore nuestra compasión natural. Doy a este enfoque el nombre de “Comunicación no violenta”, uso la expresión “no violenta” en el mismo sentido en que la utilizaba Gandhi al referirse a la compasión que el ser humano expresa de un modo natural cuando su corazón renuncia a la violencia. Pese a que quizá no consideremos “violenta” nuestra actitud al hablar, a menudo nuestras palabras ofenden o hieren no sólo a los demás, sino también a nosotros mismos.»\nSi t’agrada aquesta càpsula apunta’t al curs d’Introducció a la Comunicació NoViolenta: Un llenguatge per a la transformació social.\nNINA GASOLPeriodista i formadora de CNV\nVaig conèixer la CNV mentre vivia a França i em va captivar. Vaig veure en ella tant una eina de transformació social com una gran ajuda en la meva vida personal, pel que fa les relacions, la comunicació i la claredat en moments confusos. La comunicació i la transformació social han estat sempre presents dins el motor de les meves accions, és per això que vaig estudiar Periodisme, un màster especialitzat en els mitjans de comunicació i la globalització enfocat a la recerca, i un postgrau en Cultura de Pau. I ha estat al descobrir la CNV, que he sentit de manera més profunda com es casen aquestes dues inquietuds. És per això que vaig iniciar la meva formació a França i l’he continuat aquí a Catalunya. La CNV és abans que tot una pràctica, així que segueixo practicant, formant-me i aprenent dia a dia.\nEl càpsula s’impartirà en català.\nArkhé es reserva el dret de suspendre el curs per motius de no viabilitat.\nLa modalitat de la càpsula és presencial i la seva duració és de 2h aproximadament.\nLa càpsula es realitzarà el dijous 25 d’octubre de 2018 a les 18.00h a la seu del CEESC a Barcelona.


El futbolista s'ha despedit d'un bon amic seu\ndimarts, 24 de març 2020 - 19:15h\nPilar Rubio i Sergio Ramos s'han despedit d'un bon amic | GTRES\nEn estos moments tan durs que estem vivint en Espanya, a causa de la crisi del coronavirus, Pilar Rubio i, sobretot, Sergio Ramos acaben de rebre una notícia que els ha destrossat. La parella ha sabut que un gran amic del futbolista del Reial Madrid, que era molt jove, ha mort. La causa encara no ha transcendit.\nAtés que la parella és usuària de les xarxes socials, el deportista ha fet ús d'elles per a rendir un homenatge públic al seu amic. En concret, ha publicat una 'story' en el seu perfil d'Instagram per a compartir una fotografia d'ells dos i l'ha acompanyada d'un text tan senzill i breu com especial:\n«D.E.P Fenomen. Et recordarem amb el teu somriure etern i la teua guitarra!!...».\nLa notícia, com no podia ser d'una altra manera, ha causat gran commoció en la família Ramos-Rubio que ara té una enorme preocupació pel Covid-19. I és que no cal passar per alt que Pilar està embarassada de 20 setmanes i per això pertany a un grup de risc.\n"Mor Lucía Bosé amb coronavirus" "Eva González i la foto que no ha publicat en quarantena. Màxima preocupació"\nPilar Rubio Defunció Sergio Ramos


Roger Hodgson, l'ànima de Supertramp, actuarà a Sant Cugat, Madrid i Barcelona\nMúsica en directe Concert\nper Josep M. Vallès fa 10 mesos\nEl compositor d'èxits mundials com "Breakfast in America" tancarà la temporada del Teatre-Auditori Sant Cugat el 13 de juliol, després dels concerts de Madrid i Barcelona\nRoger Hodgson actuarà a Sant Cugat el 13 de juliol. Foto: Cedida\nRoger Hodgson, als seus 67 anys, no ha deixat de cantar els èxits de Supertramp i les seves noves composicions, i continua de gira per tot el món unint fins a quatre generacions de públic als seus concerts.\nActuarà per primer cop al Teatre-Auditori Sant Cugat el dijous 13 de juliol d'aquest any. Les 920 localitats es posaran a la venda a les 11 h del matí del dimarts 4 d’abril a preus que van des del 96 € als 46 €.\nL'11 de juliol farà un concert a Madrid i l'endemà actuarà al Festival Jardins de Pedralbes de Barcelona. El seu darrer concert a l'Estat espanyol d'aquesta nova gira europea serà l'11 d'agost a Cambrils (Tarragona).\nSi l'any passat va ser la cantant Suzanne Vega qui va tancar la temporada del Teatre-Auditori Sant Cugat amb la primera edició del Festival Excepcional, aquest any serà l'excompositor de Supertramp qui protagonitzarà aquest concert internacional a l'escenari santcugatenc.\nPer la tinenta d’alcalde de Cultura de Sant Cugat, Carmela Fortuny, “la bona temporada del Teatre-Auditori Sant Cugat bé mereix un tancament excepcional. Per segon any apostem des de l'Ajuntament per aquesta fórmula de festival internacional, i enguany comptarem amb l'actuació de l'ànima de Supertramp. El repertori del fundador i compositor de la majoria de cançons del mític grup de rock inclourà les cançons més emblemàtiques del grup així com temes propis de la seva carrera en solitari”.\nLes converses iniciades fa prop de dos anys entre el Teatre-Auditori i els representants de Roger Hodgson han donat el seu fruit i Sant Cugat serà escenari d'un concert que difícilment es tornarà a repetir.\nMés de 60 milions de discos venuts\nRoger Hodgson és un dels cantautors més reconeguts del nostre temps arreu del món. És l'autor de la música i la lletra de molts dels grans èxits del grup Supertramp com “Give a little bit”, “Dreamer”, “The Logical Song”, “Breakfast in America”, “It's raining again” o “School”.\nDurant el temps que Roger Hodgson va formar part de Supertramp es van vendre més de 60 milions de discos convertint-se en un fenomen del rock internacional. L'àlbum Breakfast in America va aconseguir ser número u en països de tot el món i es va quedar al cim de les llistes durant un any complet, venent més de 20 milions de còpies i convertint-se en un dels àlbums més venuts de tots els temps.\nAutor d'èxits mundials amb 17 anys\nNascut al sud d'Anglaterra el 1950 Roger Hodgson va començar a escriure cançons amb 12 anys, va protagonitzar el seu primer concert amb cançons seves un any després i just en finalitzar la seva etapa escolar va gravar el seu primer disc Mr. Boyd. A l'edat de 17 anys escriuria cançons de la talla de “Breakfast in America”, "The logical song” o “Fool's Overture”.\nHodgson va conèixer a Rick Davies el 1969 i junts van crear el grup Daddy que poc després es convertiria Supertramp, formació que publicaria el seu primer disc el 1970.\nDe forma semblant a l'acord dut a terme entre John Lennon i Paul McCartney a The Beatles, la major part de les cançons de Supertramp van ser acreditades a Davies i Hodgson, independentment de qui fos el seu principal autor, si bé en la majoria dels casos el principal compositor va ser l'intèrpret de les cançons.\nDins de Supertramp, en el qual Hodgson romandria fins a la publicació de l'àlbum de 1982 Famous Last Words Roger Hodgson seria el principal compositor amb temes com "The Logical Song", "Dreamer", "Give a Little Bit", "Breakfast in America", "It's Raining Again", "Take the Long Way Home", "Your say Leave me Now" i "Fool's Overture".\nL'any 1984 Hodgson va iniciar la seva carrera en solitari, i Supertramp, liderat per Rick Davies, va fer el seu camí. Des d'aleshores ambdues formacions han continuat fent concerts arreu del món i cantant els èxits de Supertramp, fins a finals del 2015, moment que Rick Davies va caure malalt de càncer i va suspendre la gira europea del mític grup pocs mesos abans d'actuar al Palau Sant Jordi de Barcelona.\nAvui, les cançons de Supertramp són tan vigents o més com ho han estat els darrers 50 anys arreu del món. La gira 2017 de Roger Hodgson passa per una cinquantena de ciutats com Buenos Aires, Montevideo, Sao Paulo, Dublin, Londres, Amsterdam, París, Wuppertal, Madrid, Barcelona o Mònaco, després d'actuar l'any passat a una trentena d'escenaris dels Estats Units i Canadà.\nRoger Hodgson actuarà a Sant Cugat tocant els teclats, la seva guitarra acústica (puntualment l’elèctrica) i el petit piano de cua. Estarà acompanyat amb només quatre músics, però és de justícia destacar que un d’ells, el canadenc Aaron MacDonald, és tan valuós com una banda completa perquè, a més de parlar una mica en català…, té la capacitat de tocar mitja família d’instruments de vent.\nEs deia, en el cim de la popularitat de Supertramp, que era el grup musical del món amb més vendes els membres del qual podien passejar pel carrer sense ésser reconeguts. El públic afortunat que podrà gaudir d'aquest concert, reconeixerà fàcilment Roger Hodgson seguint aquestes indicacions: un home amable i senzill que apareixerà a l'escenari amb un caminar pausat, amb un somriure innat, vestit probablement amb una de les seves populars armilles i que, abans d'abandonar l'escenari, també com qui passeja pel carrer, haurà fet feliç el seu fidel públic amb la seva música, i amb sentit de l'humor.\nSuzanne Vega captiva el Teatre-Auditori\nPorros amb pernil, una recepta econòmica\nSaps com pots millorar el teu estat físic aquest any?


Amorós: “Si guanya el Sí l'1-O, 825.000 persones que fa més de 5 anys que resideixen legalment a Catalunya podran demanar la nacionalitat” - Esquerra\nAmorós: “Si guanya el Sí l'1-O, 825.000 persones que fa més de 5 anys que resideixen legalment a Catalunya podran demanar la nacionalitat”\nEl secretari d'Igualtat, Migracions i Ciutadania del Govern, Oriol Amorós, ha explicat aquest matí des de Badalona que si guanya el sí en el referèndum del proper 1 d'octubre, la futura república catalana permetrà que els ciutadans que porten més de 5 anys al país puguin demanar la nacionalitat. “Si guanya el Sí l'1-O, 825.000 persones que fa més de 5 anys que resideixen legalment a Catalunya podran demanar la nacionalitat”, ha explicat. “Per la República catalana proposem fer el mateix que fa França, el Regne Unit, el Canadà o els Estats Units, posar l’accés a la nacionalitat als 5 anys. I ja ho recull la Llei de transitorietat”, ha afegit.\n“Avui hi ha 1.100.000 catalans que viuen i treballen aquí, i que no poden votar ni ser votats en les eleccions”, ha comentat Amorós. “Amb la República tindran drets polítics i això ens farà una societat més democràtica i justa. Actualment, la legislació espanyola discrimina per motius d’origen l’accés a la nacionalitat”, ha defensat el secretari del Govern.\nAmorós ha defensat que la república ha de ser oberta i garantint els drets de tots els seus ciutadans: “Volem una República plenament democràtica on tothom que hi visqui tingui dret a vot. Volem una República acollidora amb els refugiats que són perseguits i que els seus drets humans són violats en altres indrets del món”, ha afirmat el secretari de Migracions del Govern, que ha volgut mostrar solidaritat amb tots els companys de l'executiu que han estat detinguts.\nLa diputada uruguaiana d'Esquerra Republicana, Ana Surra, ha defensat una república oberta i que garanteixi els drets dels ciutadans sigui quin sigui el seu origen: “Els catalans que venim d'altres parts del món, volem viure en un país amb plens drets”, ha afirmat.\nAmorós: "Si guanya el Sí l'1-O, 825.000 persones que fa més de 5 anys que resideixen legalment a Catalunya podran demanar la nacionalitat"


Dimarts 1 de juny a les 10h, el primer tinent d’alcaldia, Jaume Collboni, i el president del Gremi de Restauració de Barcelona, Pere Chias, han presentat la campanya de comunicació “Barcelona, guarda’m lloc”, pensada per promoure el consum i la reactivació de bars i restaurants ara que la millora de la situació epidemiològica i assistencial ha permès recuperar el lleure amb una certa normalitat.\nA l’acte també hi han assistit la regidora de Comerç, Mercats, Consum, Règim Intern i Hisenda, Montse Ballarín, el director del Gremi, Roger Pallarols, i l’actor David Verdaguer, protagonista dels diferents espots; així com diversos restauradors de la ciutat.\nEl 25 de maig a les 15:00 hores va tenir lloc taula rodona amb els representants polítics d’algunes de les ciutats participants i de dues xarxes de transferència de bones pràctiques relacionades amb l’art i l’educació. En aquesta taula, hi va participar el regidor d’Educació, Innovació i Cultura de L’Hospitalet, David Quirós.